****

**ელექტრონული ტენდერის დოკუმენტაცია**

**სხვადასხვა ზომის გაზეთილი თოკების შესყიდვაზე**

* 1. **შესყიდვის ობიექტის დასახელება**

შპს „ჯორჯიან უოთერ ენდ ფაუერი“ (GWP, ს/ნ 203826002) აცხადებს ელექტრონულ ტენდერს სხვადასხვა ზომის გაზეთილი თოკების შესყიდვაზე.

**1.2 შესყიდვის ობიექტის წლიური სავარაუდო რაოდენობა/მოცულობა**

|  |  |  |  |
| --- | --- | --- | --- |
| **N** | **დასახელება** | **ზ/ე** | **რაოდენობა** |
| 1 | გაზეთილი თოკი 10 მმ (ჩობალის სატენი თოკი) | კგ | 75 |
| 2 | გაზეთილი თოკი 12 მმ (ჩობალის სატენი თოკი) | კგ | 120 |
| 3 | გაზეთილი თოკი 14 მმ (ჩობალის სატენი თოკი) | კგ | 40 |
| 4 | გაზეთილი თოკი 16 მმ (ჩობალის სატენი თოკი) | კგ | 180 |
| 5 | გაზეთილი თოკი 18 მმ (ჩობალის სატენი თოკი) | კგ | 15 |
| 6 | გაზეთილი თოკი 20 მმ (ჩობალის სატენი თოკი) | კგ | 155 |
| 7 | გაზეთილი თოკი 22 მმ (ჩობალის სატენი თოკი) | კგ | 20 |
| 8 | გაზეთილი თოკი 24 მმ | კგ | 3,631 |

***შენიშვნა: წინამდებარე სატენდერო დოკუმენტაციით განსაზღვრული მოცულობები არის საორიენტაციო და შემსყიდველი იტოვებს უფლებას სრულად არ აითვისოს ელექტრონულ ტენდერში განსაზღვრული რაოდენობები.***

***სატენდერო წინადადება შესაძლებელია გადანაწილდეს რამდენიმე პრეტენდენტზე საუკეთესო ფასების მიხედვით.***

**1.3 განფასება**

პრეტენდენტმა უნდა წარმოადგინოს განფასება დანართი N1-ის მიხედვით **ექსელის ფორმატში.**

**1.4** **საქონლის მიწოდების (ხელშეკრულების) ვადა**

საქონლის მოწოდება უნდა განხორციელდეს ხელშეკრულების გაფორმებიდან 2020 წლის 31 დეკემბრამდე ეტაპობრივად შემსყიდველის მოთხოვნიდან არაუგვიანეს ორ კვირაში ან მთლიანი რაოდენობის მოწოდება ხელშეკრულების გაფორმებიდან ორი კვირის ვადაში.

იმ შემთხვევაში თუ პრეტენდენტი გადაწყვეტს მთლიანი რაოდენობის მოწოდებას, მაშინ თოკები უნდა იყოს დახვეული და შეფუთული. საქონელი ისე უნდა იყოს შეფუთული, რომ შესაძლებელი იყოს პრდუქციის წლის ბოლომდე დასაწყობება და 1 წლის განამვლობაში არ მოხდეს ხარისხის დაქვეითება.

**1.5 საქონლის მიწოდების ფორმა და ადგილი**

შპს „ჯორჯიან უოთერ ენდ ფაუერი“ (GWP) მიწოდების ადგილი:

თბილისი, წყალსადენის ქ. N7,

თბილისი, ფეიქართა ქ. N14.

**1.6** **შესყიდვის ობიექტის ნიმუში ან/და ექსპერტიზის დასკვნა**

ელექტრონულ ტენდერში მონაწილე პრეტენდენტი ვალდებულია წინადადებასთან ერთად წარმოადგინოს თოკების ნიმუში, თითოეული პოზიცია არანაკლებ 1 მეტრისა, რომელიც პრეტენდენტს ტენდერის დასრულების შემდგონ დაუბრუნდება უკან.

ნიმუშის წარმოდგენა უნდა განხორციელდეს ელექტრონული ტენდერის დასრულებიდან 7 დღის ვადაში.

ელექტრონულ ტენდერში მონაწილე პრეტენდენტი ვალდებულია წარმოადგინოს საქონელზე მწარმოებლის მიერ გაცემული დოკუმენტაცია/სერტიფიკატი, რომელიც დაადასტურებს, რომ საქონელი წარმოებულია ფასების ცხრილში მითითებული კომპანიის მიერ. აღნიშნული დოკუმენტების უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი.

**1.7** **ანგარიშსწორების პირობები**

ანგარიშსწორება მოხდება კონსიგნაციის წესით, უნაღდო ანგარიშსწორებით საქონლის მიწოდებიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან 30 (ოცდაათი) კალენდარული დღის განმავლობაში.

**1.8 პრეტენდენტის მიერ ელექტრონულ ტენდერში ასატვირთი/წარმოსადგენი მონაცემები**

1. ფასების ცხრილი (დანართი N1-ის შესაბამისად);

2. ელექტრონულ ტენდერში მონაწილე პრეტენდენტი ვალდებულია წარმოადგინოს საქონელზე მწარმოებლის მიერ გაცემული დოკუმენტაცია/სერტიფიკატი, რომელიც დაადასტურებს, რომ საქონელი წარმოებულია ფასების ცხრილში მითითებული კომპანიის მიერ. აღნიშნული დოკუმენტების უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი.

3. ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან, რომელიც გაცემული უნდა იყოს წინამდებარე ელექტრონული ტენდერის გამოცხადების შემდეგ;

***შენიშვნა:***

* *ელექტრონულ ტენდერში ატვირთული პრეტენდენტის მიერ შექმნილი ყველა დოკუმენტი ან/და ინფორმაცია ხელმოწერილი უნდა იყოს უფლებამოსილი პირის მიერ (საჭიროების შემთხვევაში ატვირთული უნდა იქნეს მინდობილობა);*
* *პრეტენდენტის მიერ შექმნილი ყველა დოკუმენტი ან/და ინფორმაცია სასურველია დადასტურებულ იქნას უფლებამოსილი პირის ელექტრონული ხელმოწერით ან კომპანიის ელექტრონული შტამპით.*

**1.9 ხელშეკრულების გაფორმება**

წინამდებარე ელექტრონული ტენდერის ფარგლებში დაიდება ერთიანი ხელშეკრულება ქვემოთ მოცემული ხელშეკრულების ფორმის გათვალისწინებით, რომელიც ხელშეკრულების დადების მომენტისთვის დაზუსტდება სატენდერო წინადადების შესაბამისად.

**1.10 სხვა მოთხოვნა**

1.10.1 წინადადების წარდგენის მომენტისთვის პრეტენდენტი არ უნდა იყოს:

* გაკოტრების პროცესში;
* ლიკვიდაციის პროცესში;
* საქმიანობის დროებით შეჩერების მდგომარეობაში.

1.10.2 ფასების წარმოდგენა დასაშვებია მხოლოდ საქართველოს ეროვნულ ვალუტაში (ლარი). ფასები უნდა მოიცავდეს ამ ტენდერით გათვალისწინებულ ყველა ხარჯსა და კანონით გათვალისწინებულ გადასახადებს (მათ შორის დღგ-ს).

1.10.3 პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 30 (ოცდაათი) კალენდარული დღის განმავლობაში.

1.10.4 შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) უფლებას იტოვებს თვითონ განსაზღვროს ტენდერის დასრულების ვადა, შეცვალოს ტენდერის პირობები, რასაც დროულად აცნობებს ტენდერის მონაწილეებს, ან შეწყვიტოს ტენდერი მისი მიმდინარეობის ნებმისმიერ ეტაპზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) გამარჯვებულ მიმწოდებელს გამოავლენს სატენდერო კომისიაზე და გადაწყვეტილებას აცნობებს ყველა მონაწილე კომპანიას. შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება კონსკურსთან დაკავშირებულ ნებისმიერ გადაწყვეტილებაზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.

გთხოვთ გაითვალისწინოთ, რომ შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) არ მიიღებს არავითარ ზეპირ შეკითხვას დამატებითი ინფორმაციის მისაღებად. გამონაკლისის სახით მიიღება შეკითხვები ტელეფონით.

***შენიშვნა: ნებისმიერი სხვა ინფორმაცია, მოპოვებული სხვა გზით არ იქნება ოფიციალური და არ წარმოშობს არავითარ ვალდებულებას*** შემსყიდველის (შპს „ჯორჯიან უოთერ ენდ ფაუერი“ (GWP, ს/ნ 203826002)) მხრიდან.

**1.11 ინფორმაცია ელექტრონულ ტენდერში მონაწილეთათვის**

1.11.1ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას tenders.ge-ს პორტალის ონლაინ კითხვა-პასუხის რეჟიმი;

1.11.2 ელექტრონულ ტენდერში მონაწილეობის მისაღებად კომპანია უნდა იყოს რეგისტრირებული ვებ-გვერდზე [www.tenders.ge](http://www.tenders.ge)

1.11.3 tenders.ge-ზე ელექტრონული ტენდერში მონაწილეობის ინსტრუქცია იხილეთ თანდართულ ფაილში



**საკონტაქტო ინფორმაცია:**

**შესყიდვების წარმომადგენელი**

საკონტაქტო პირი: ია ჟიჟიაშვილი

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: izhizhiashvili@gwp.ge

ტელ.: +995 322 931111 (1148); 598 37 34 31

საკონტაქტო პირი: თეკლა მურვანიძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: tmurvanidze@gwp.ge

ტელ.: +995 322 931111 (1141); 595 52 33 81